Pørni

***Pørni*** er en norsk drama-humorserie fra 2021–2025. Seriens første sesong består av seks episoder og hadde premiere på Viaplay 2. mai 2021. Serien handler om tobarnsmoren Pernille «Pørni» Middelthon som sjonglerer jobb, oppdragelse, kjærlighetsliv og savnet etter sin avdøde søster. Serien er skapt av Henriette Steenstrup, og hun spiller hovedrollen. Monster Media har produsert serien.

Serien fikk svært gode kritikker ved premieren, og det er den mest sette norske serien på videostrømmetjenesten Viaplay i løpet av 24 timer. Serien satte også salgsrekord for strømmetjenesten. Sesong 2 av serien hadde premiere 27. februar 2022. Sesong 3 ble utgitt i desember 2022. Serien ble solgt til Netflix i mars 2024, og fjerde sesong hadde premiere på strømmetjensten i august samme år. Femte og siste sesong ble sluppet i mai 2025.

## Handling
Serien foregår i en bydel nordvest i Oslo, og den sentrerer rundt tobarnsmoren Pernille «Pørni» Middelthon. Hun jobber som barnevernspedagog og står daglig i tøffe situasjoner på jobb. Også i privatlivet støter hun på utfordringer. Søsteren har nylig omkommet i en bilulykke, der ektemannen og Pørnis svoger Charlie var sjåfør. Sønnen deres, Leo, bor nå hjemme hos Pørni, og han er bitter på faren som forårsaket ulykken. 

Pørni har full omsorg for døtrene Hanna og Sigrid, mens forfatter-faren Finn bor i København med sin nye kjæreste Iben. Han er en distansert, selvopptatt far som ikke tar ansvar for å følge opp barna sine. I stedet må Pørni flere ganger dekke over for ham, slik at døtrene ikke skal hate faren. 

Familien bor hjemme hos Pørnis far, Ole Johan Middelthon. Han er enkemann og pensjonert og kommer ut som homofil i den første episoden.

## Mottakelse
Serien fikk jevnt over gode kritikker av norske anmeldere. både TV 2 og NRKs *[[Filmpolitiet]]* ga serien full score, terningkast 6, og kalte serien «varm og lun, sår og trist, komisk og genuint morsom». *[[Dagsavisen]]* kalte serien «TV-vårens sjarmbombe» og ga terningkast 4, mens Asbjørn Slettemark i *[[Aftenposten]]* ga *Pørni* terningkast 5.   

*[[Dagbladet]]<nowiki/>s* anmelder vurderte serien til terningkast 5 og kalte den «vårens store feelgood-serie». ''VG''s Morten Ståle Nilsen ga terningkast 4 og konkluderte med at Pørni «ikke er nyskapende», men til gjengjeld veldig «koselig». Også andre aviser og filmnettsteder ga serien rosende omtale.  

Første sesong av serien vant to priser under Seriekritikerprisen 2021. Selve serien vant prisen for beste norske komedie, mens Henriette Steenstrup vant prisen for beste skuespiller i en norsk serie. Under Gullruten 2022 vant serien fire priser: beste dramaserie, beste skuespiller (Steenstrup), beste manus TV-drama (Steenstrup) og beste klipp TV-drama. Totalt ble serien nominert i syv klasser. Andre sesong vant prisen for beste norske komedie under Seriekritikerprisen 2022, mens Henriette Steenstrup ble nominert til prisen for beste skuespiller i en norsk serie. Under Humorprisen 2022 ble serien kåret til morsomste humordrama mens Steenstrup ble nominert i klassen morsomste på TV. Foran Gullruten 2023 ble serien nominert til seks priser, blant dem beste dramaserie og tre nominasjoner til Steenstrup. Serien vant også Seriekritikerprisen i klassen beste komedie i både 2023 og 2025.

## Episoder
;Sesong 1
# *Til barnets beste*
# *Kan vi la være å snakke om barn?*
# *Plis, ikke få kjæreste*
# *Skammens kanossagang*
# *Årets mor*
# *You'll Never Walk Alone*

;Sesong 2
# *«Snap out of it»*
# *Stemor fra helvete*
# *Lojalitet og oksygenopptak*
# *Tyskerinvasjon og familieterapi*
# *Far faller - mor klikker*
# *Svelging av kameler*

;Sesong 3
# *Samme prosedyre hvert år*
# *«Daddy issues»*
# *«Ding Dong Merrily on High»*
# *Årets verste dag*
# *«The Kids Are Not Alright»*
# *Gratulerer med dagen til meg*

## Priser og nominasjoner

## Referanser


## Eksterne lenker

*